《次师川韵喜雨呈彦章 其一》
宋代·洪刍

绿塘深涨雨，红芰静舒花。卧上三竿日，晴喧两部蛙。

老饕犹善饭，水厄怯逢茶。拟到新池畔，来寻谢客家。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。